hbs_lat fr cs da da fr he en da da it de en en da nb da hbs_lat da da da en da da da fr da da it da da de nb nb da sv de nb da da sv de nb da sv de nb da en sv da da sv da it en da da da da fr en da da fr da fr da da da da nn da sv da en fr da fr da fr cs da da fr he en da da it de da da pl hu de en da da da de de fr en da da fr it fr de da da da da da ar da
Jeg er tosset med mad, simpelthen rendyrket foodie! Jeg kan relatere langt de fleste samtaleemner til mad - og er altid god for en opskrift på stort set hvad som helst. Jeg kan lide at lave det meste fra bunden; jeg elsker at bage, og køber aldrig hverken brød eller kager. Jeg bryder mig generelt ikke om halv- eller helfabrikata, og det økologiske fylder også meget i mit hjem.
I årevis havde jeg en dåse med peanuts, mandler og rosiner stående i mit køkken (altså jeg fyldte den jævnligt op, ikke!), så man lige kunne få en snack når trangen meldte sig. Efterhånden syntes jeg at det blev kedeligt, men kombination af salte peanuts, mandler og søde rosiner holder nu engang vand. På den hedengangne blog Den grønne pige, så jeg på et tidspunkt at hun lavede såkaldt studentermix, altså en blanding af forskellige nødder og tørrede frugter til at have med i tasken. Jeg kom til at tænke på snackdåsen, og besluttede at temaet sagtens kunne tages op igen. Jeg har altid et stykke frugt med i tasken, men en bøtte med snackmix er mindst lige så lækkert (og bliver ikke helt så splattet, hvis man glemmer den…).
Jeg har brugt de tørrede frugter som jeg kan lide, men er man til tørret tropefrugt, kan det også sagtens benyttes. Hvis man kan få fat i de der grove, minigrissiner er de også lækre i blandingen.
Jeg kommer snackmixet i små plasticposer og små bøtter, som kan indeholde ca. 2 spsk hver – en passende mængde til at give et skud energi, og ikke fylde sig med alt for mange kalorier.
100 g tørrede abrikoser
100 g mørke rosiner
50 g ristede kokoschips
Den hårde ende klippes af fignerne og de klippes i mundrette bidder. Abrikoser klippes enten i 2 eller 3 stykker, alt efter størrelse. Mandlerne ristes let på en pande (så får de mere smag), og græskarkernene ristet ligeledes til de begynder at poppe. De cashewnødder jeg havde købt, var allerede ristede og saltede, men er de ferske ristet de også let.
Bland nødder, kerner, tørret frugt og kokoschips sammen, og fordel dem i små bøtter eller poser.
Marie Ulletved Holmgaard siger:
17. september 2010 kl. 9:29
Det er sgu godt tænkt Signe!! Jeg har tidligere guffet rosiner og peanuts i rå mængder, men efter sådan en skålfuld går maven totalt i oprør. Disse små portioner kunne godt være vejen frem!
17. september 2010 kl. 9:51
Jeg kan anbefale de der små bøtter fra Rice, 12 stk for en halvtredser, de dur bare til madpakken!
Poserne har jeg købt som spotvarer i Netto, men jeg tror næsten at de store supermarkeder har dem i sortiment 🙂
17. september 2010 kl. 16:14
Nam nam, super god ide med færdigpakket guf i små bøtter. Jeg tror jeg vil lave noget Max kan få med på arbejde så han ikke falder i kagen hver dag 🙂 Knus
18. september 2010 kl. 11:31
Så må vi se om han kan nøjes med fredagskage 🙂
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Risotto med bagt græskar
Toast Skagen – eller svensk rejesalat
Irsk kaffegranité med flødeskum
Semifreddo med bær og chokolade
"Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv."
- Signe Vinther, grundlægger af signesmad.dk
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.